EkBass/fiwiki-20250220-pages-articles huggingface dataset:
Kynsileikkuri

Kynsileikkuri on pihtimäinen väline kynsien leikkaamista varten. Kynsileikkurit valmistetaan yleensä metallista. Yleensä kynsileikkurit koostuvat neljästä osasta: terät, leikkuuvipu, kynsiviila ja kiinniketappi. Kiinniketappi pitää leikkuuvivun ja terätangon yhdessä mahdollistaen samalla leikkuuvivun kääntämisen nurinpäin, jolloin kynsileikkuri mahtuu säilytettäessä pienempään tilaan. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä. ==Katso myös== * Kynsisakset == Lähteet == == Aiheesta muualla == Luokka:Kynnet Luokka:Hygienia Luokka:Kauneudenhoito
Orivesi (Saimaa)

Orivesi on Vuoksen vesistöön kuuluva ja Saimaaseen luettava järvenosa Liperin, Rääkkylän ja Kiteen alueilla Pohjois-Karjalassa ja Savonlinnan alueella Etelä- Savossa. Sen pinta-ala on 601 km², ja pinnankorkeus 75,9 metriä merenpinnan yläpuolella. Orivesi saa vetensä koillisesta, Pielisen reitin vedet kokoavasta Pyhäselästä kapeiden Arvin- ja Kivisalmien kautta, kaakosta Kiteen Pyhäjärvestä Puhoksen kosken ja Hiiskosken kautta sekä pohjoisesta Viinijärvestä Taipaleenjokea pitkin. Orivedestä vedet jatkavat matkaansa lounaassa Orivirran ja rinnakkaisten salmien kautta Pyyveteen ja edelleen Enonveden kautta Haukiveteen. Hyvin pieni osa Oriveden vesistä poistuu etelässä Raikuun kanavan kautta Puruveteen. Orivesi on sokkeloinen, yli 1 500 saaren rikkoma järvi, jolla on pituutta pohjois–eteläsuunnassa enimmillään 60 kilometriä ja leveyttä 16 kilometriä järven keskiosassa. Järven osa-alueita ovat eteläinen, vähäsaarisena kraatterialtaana tunnettu Paasselkä, keskiosien Orivedenselkä ja Savonselkä, kaakossa Kiteelle työntyvä Mustanselkä sekä pohjoisessa kapean Onkisalmen erottama Heposelkä. Järven saarien yhteenlaskettu pinta-ala on yli 100 km², ja niistä suurimmat ovat Oravisalo, Varpasalo, Niinikkosaari, Siikasaari, Suoparsaari ja Ikolansaari. Järven lounaisrannalla sijaitsee Savonrannan kirkonkylä, pohjoisrannalla Liperin kirkonkylä ja kaakossa Mustanselän rannalla Kiteen Puhoksen kylä. Kuten muutkin Saimaan osajärvet, myös Orivesi on suhteellisen syvä: keskisyvyys on yli yhdeksän metriä ja suurin mitattu syvyys 74 metriä. Rantaviivaa suurella Orivedellä on yli 1 300 kilometriä. Savonlinnan ja Joensuun välinen syväväylä kulkee järven poikki. Oriveden vedenlaatu on yleisen käyttökelpoisuusluokituksen mukaan hyvä, eteläisen Paasselän osalta erinomainen. Tyydyttäviksi on luokiteltu Liperin pieni Kirkkolahti sekä Hepolahti järven pohjoisimmassa kolkassa. == Lähteet == == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 Luokka:Oriveden–Pyhäselän alue
Simpsonit (18. tuotantokausi)

Simpsoneiden 18. tuotantokausi käynnistyi Suomessa heinäkuussa 2007 ja päättyi joulukuussa 2007. Kauden viimeinen jakso on sarjan 400. jakso. ==Jaksoluettelo== ===Mafian maailma (The Mook, the Chef, the Wife and Her Homer)=== ===Jazzia ja hyväntekeväisyyttä (Jazzy and the Pussycats)=== ===Marge miesten hommissa (Please Homer, Don't Hammer 'Em...)=== ===Kauhujen talo, osa 17 (Treehouse of Horror XVII)=== ===Homer armeijan leivissä (G.I. (Annoyed Grunt))=== ===Moe ja Lisa (Moe'N'a Lisa)=== ===Tikusta asiaa (Ice Cream of Margie (With the Light Blue Hair))=== ===Koviksen kaveri (The Haw- Hawed Couple)=== ===Kill Gil, vol I & II (Kill Gil: Vols. 1 & 2)=== ===Rannikkonostalgiaa (The Wife Aquatic)=== ===Kosto on suloinen (Revenge is a Dish Best Served Three Times)=== ===Avioitumisaikeita (Little Big Girl)=== ===Springfield-dokumentti (Springfield Up)=== ===Kotiopettajatar Lisa (Yokel Chords)=== ===Omituinen romanssi (Rome-old and Juli-eh)=== ===Homerazzi (Homerazzi)=== ===Pelin pyörteissä (Marge Gamer)=== ===Baseball-Bart (The Boys of Bummer)=== ===Riippuvuutta ja roihuja (Crook and Ladder)=== ===Poliisikoira (Stop, Or My Dog Will Shoot!)=== ===24 minuuttia (24 Minutes)=== ===Ulalla uutisista (You Kent Always Say What You Want)=== Luokka:Simpsonit- tuotantokaudet
BTV (Bulgaria)

bTV () on bulgarialainen yksityisomisteinen kansallinen televisiokanava. Kanavan ensimmäinen ohjelma lähetettiin 1. kesäkuuta 2000 Bulgarian yleisradiota käyttäen. bTV:n omistaa Central European Media Enterprises. Bulgarian ulkopuolella bTV näkyy satelliitin kautta. Kanavan ohjelmia ovat muun muassa Music Idol, O.C., 24, Täydelliset naiset, Greyn anatomia, 4400 ja Veljemme on nero. == Aiheesta muualla == *Kanavan internetsivut Luokka:Bulgarialaiset televisiokanavat Luokka:Vuonna 2000 perustetut televisiokanavat
Live Cream

Live Cream on brittiläisen rockyhtye Creamin huhtikuussa 1970 julkaistu livealbumi. Levy sisältää myös yhden studiokappaleen, "Lawdy Mama" vuodelta 1967. Se on instrumentaaliversio kappaleesta "Strange Brew", joka julkaistiin kyseisenä vuonna Disraeli Gears-albumilla. ==Kappaleet== A-puoli # #*Äänitetty 10. maaliskuuta 1968 Winterlandissa, San Franciscossa. # #*Äänitetty 9. maaliskuuta 1968 Winterlandissa, San Franciscossa. # #*Äänitetty 10. maaliskuuta 1968 Winterlandissa, San Franciscossa. B-puoli # * #*Äänitetty 7. maaliskuuta 1968 Fillmoressa, San Franciscossa. # #*Studioäänite Disraeli Gears -albumin sessioista vuodelta 1967. ==Kokoonpano== *Jack Bruce - basso, laulu, huuliharppu *Eric Clapton - kitara, laulu *Ginger Baker - rummut, lyömäsoittimet, laulu ==Lähteet== Luokka:Vuoden 1970 konserttitallenteet Luokka:Creamin albumit
Harland Sanders

Harland David Sanders (paremmin tunnettu nimellä Colonel Sanders, "Eversti Sanders"; 9. syyskuuta 1890 – 16. joulukuuta 1980) oli yhdysvaltalainen ravintoloitsija ja liikemies, joka perusti Kentucky Fried Chicken -pikaruokalaketjun. Hänen kuvaansa käytetään laajalti yhtiön logossa ja mainonnassa. == Elämäkerta == Harland David Sanders syntyi Henryvillessä Indianassa vuonna 1890. Kun Harland oli 6-vuotias, hänen isänsä kuoli. Koska hänen äitinsä kävi töissä, Harland laittoi usein perheelle ruokaa. Hän lopetti koulunsa seitsemännellä luokalla. Teini-ikäisenä hän työskenteli monilla eri aloilla, kuten palomiehenä, ratatyöläisenä ja maanviljelijänä ja värväytyi alokkaaksi armeijaan vuonna 1906 suorittaen palveluksensa Kuubassa. 1930-luvulla Sanders aloitti North Corbinissa Kentuckyssa omistamansa huoltoaseman yhteyteen oman ravintolan, joka tarjosi paistettua kanaa. Ravintolassa poikkesi paljon etelään suuntaavia matkalaisia, mikä kasvatti ravintolan suosiota siinä määrin, että Sanders muutti ravintolan lähellä sijaitsevan motellin tiloihin. Näin hän pystyi tarjoamaan 142 istumapaikkaa ja toimimaan itse edelleen kokkina. Seuraavien vuosien aikana Sanders paranteli reseptiään, joka tunnetaan nykyisin Original-reseptinä KFC-ravintoloissa. Hän myös siirtyi käyttämään painekattilaa upporasvassa paistamisen sijaan, mikä nopeutti valmistamista huomattavasti. Vuonna 1935 suuren suosion johdosta Kentuckyn kuvernööri antoi Harland Sandersille arvonimen Kentucky Colonel, mitä Sanders ryhtyi käyttämään kutsumanimenään. 1950-luvulla Sanders myi kiinteistönsä ja lähti kiertämään Yhdysvaltoja kaupatakseen reseptiään eri ravintoloille. Ehtona oli, että Sanders saa jokaisesta myydystä kanasta 5¢. Pian hän solmi franchising-sopimuksen Pete Harmanin kanssa, joka avasi ensimmäisen Kentucky Fried Chicken -nimeä kantavan ravintolan vuonna 1952 Utahiin. 1960-luvun alkuun mennessä yli 600 ravintolaa ympäri Yhdysvaltoja ja Kanadaa tarjosi Kentucky Fried Chickeniä. 1964 Sanders myi yrityksensä, joka sittemmin vaihtoi omistajaa kolme kertaa. Harland Sanders pysyi aina kuolemaansa asti Kentucky Fried Chickenin PR-henkilönä. Harland David Sanders kuoli leukemiaan 90-vuotiaana 16. joulukuuta 1980. Sanders haudattiin puettuna julkisuudessa pitämäänsä valkoiseen pukuun ja solmukkeeseen. Hänen hautansa sijaitsee Louisvillessä Kentuckyssä. == Lähteet == == Aiheesta muualla == Luokka:Yhdysvaltalaiset yritysjohtajat Luokka:Yhdysvaltalaiset liikemiehet Luokka:Ravintoloitsijat Luokka:Vuonna 1890 syntyneet Luokka:Vuonna 1980 kuolleet
Taiwanin talous

Taiwanin talous on yksi Itä-Aasian voimakkaimpia. Kiinan tasavalta eli Taiwan kuuluu Aasian tiikereihin, joiden talous kasvoi hyvin nopeasti 1960-luvulla ja sitä seuranneina vuosikymmeninä. Taiwanin talouskasvu oli yhdeksän prosenttia vielä vuonna 1996. Talouskasvu hidastui Aasian talouskriisiin 1998. Valtavan talouskasvun aikana Taiwan oli maailman suurin televisioiden, kellojen, mikroprosessoreiden ja urheilujalkineiden valmistaja. Mikropiirien valmistuksessa maa on edelleen yksi maailman suurimpia. Valtavan talouskasvun aikana maan yhteiskunta vaurastui, ja lopulta halpatyövoiman perässä olleet yritykset siirtyivät muihin maihin. Nykyään Taiwanin teollisuuden yksi kulmakivistä on korkeasti koulutettu työvoima. Koulutus on haettu maan tärkeimmältä kauppakumppanilta Yhdysvalloilta. Foxconn on taiwanilainen maailman suurin elektroniikan sopimusvalmistaja. TSMC on maailman kolmanneksi suurin puolijohdeteollisuuden yritys. Nykyiset tärkeimmät vientituotteet ovat mikropiirien ohella jalkineet, vaneri, sekä sähkö-, elintarvike- ja sahateollisuustuotteet. Taiwanilla on suuret valuuttavarannot, ja se on sijoittanut Kiinaan, Malesiaan ja Vietnamiin. Maatalous on painottunut saaren länsiosiin, ja tärkeimmät viljelykasvit ovat riisi, sokeriruoko, bataatti, tee, banaani, ananas ja maapähkinä. == Lähteet == * === Viitteet === *
Gerard David

Gerard David (n. 1460 – 13. elokuuta 1523) oli alankomaalainen renessanssin ajan taidemaalari. Hän syntyi Oudewaterissa, mutta lähti nuorena Bruggeen, jossa hän loi huomattavimman uransa. Osa Davidin töistä on pysynyt Bruggessa, mutta niitä on nähtävillä myös maailmankuuluissa museoissa muun muassa Lontoossa, Pariisissa ja New Yorkissa. Luokka:Alankomaalaiset taidemaalarit
F1 2002

F1 2002 on EA Sportsin julkaisema Formula 1-aiheinen ajopeli, joka julkaistiin 13. kesäkuuta 2002 PlayStation 2, Xbox ja Windows alustoille. Peli sisältää kaikki kauden 2002 -kuljettajat, tallit ja radat. Windows-version on kehittänyt Image Space Incorporated ja pelikonsoliversiot Visual Sciences. == Aiheesta muualla == * Luokka:Formula 1 -pelit Luokka:Vuoden 2002 videopelit
F1 2000

F1 2000 on EA Sportsin julkaisema Formula 1-aiheinen ajopeli, joka julkaistiin 23. joulukuuta 2000 PlayStation, PlayStation 2, Game Boy Color, Macintosh ja Windows alustoille. Peli sisältää kaikki kauden 2000 -kuljettajat, tallit ja radat, uuden Jaguar F1 -tiimin, sekä uuden Indianapolis Motor Speedway -radan Yhdysvalloissa. ==Lähteet== == Aiheesta muualla == * Luokka:Formula 1 -pelit Luokka:Vuoden 2000 videopelit
Allar Levandi

Allar Levandi (s. 28. joulukuuta 1965) on kilpailu-uransa lopettanut virolainen yhdistetyn hiihtäjä. Hän edusti urallaan Neuvostoliittoa ja Viroa. Levandi voitti pronssia normaalikilpailussa Calgaryn olympialaisissa 1988. Kun Allar Levandi hiihti Calgaryssa pronssia, Tallinnassa kello oli yksi yöllä. Hiihto näytettiin suorana Viron valtiollisessa televisiossa ja kaikki kynnelle kykenevät katsoivat. Rautaesirippu ei ollut vielä revennyt, ja Viro oli vielä tuolloin Neuvostoliiton miehittämä. Sosialismi halusi näyttää paremmuuttaan muun muassa hiihtoladuilla. Kun yhdistetyn kisa loppui, Tallinnan ikkunoissa loistivat valot. Sinä yönä monessa kodissa poksautettiin kuohuviinipullo – ei kuitenkaan Neuvostoliitolle, vaan uudelleen itsenäistymässä olevalle Virolle. Virallisesti Allar Levandi toi pronssia Neuvostoliitolle, mutta oikeasti virolaiset kokivat, että mitali tuli Viron kansalle. Levandin saavutuksen aikaan elettiin laulavan vallankumouksen vuosia, ja juuri sinä keväänä vuonna 1988, ilmestyivät pitkästä aikaa sinimustavalkoiset liput katukuvaan. Niitä näkyi kaikkialla, vaikka niiden heiluttaminen ei vielä ollut laillista. Lippu vahvistettiin Viron neuvostotasavallan kansallislipuksi lokakuussa samana vuonna. Levandin palatessa Viroon Tallinnan lentokentällä liehuivat Viron värit, ja hän sai kansallissankarin vastaanoton. Menestys tuli juuri oikeaan aikaan Viron uudelleen itsenäistymisen kannalta, sillä mitalista kuoriutui itsenäistymisen symboli ja Levandista koko kansan Allar. Hän sijoittui kuudenneksi Albertvillessä 1992. Hän kuului Viron joukkueeseen, joka sijoittui neljänneksi Lillehammerin olympialaisten 1994 joukkuekilpailussa. Oberstdorfin MM-kisoissa 1987 Levandi voitti joukkuekilpailussa pronssia Neuvostoliiton joukkueessa. Seefeldissä 1985 ja Lahdessa 1989 hän kuului neljänneksi sijoittuneeseen Neuvostoliiton joukkueeseen. Henkilökohtaisessa kilpailussa Levandi oli neljäs sekä Oberstdorfissa että Val di Fiemmessä 1991. Yhdistetyn maailmancupin kokonaiskilpailussa hän sijoittui toiseksi kaudella 1989–1990. Osakilpailuissa hän sijoittui palkintokorokkeelle 11 kertaa, mutta ei voittanut yhtään kilpailua. 2010-luvulla Allar Levandi on ollut mukana projektissa, joka ajaa muistomerkkiä heille, jotka ennen ojensivat auttavan kätensä virolaisille, eli tavallisille suomalaisille. Sen on määrä tulla Tallinnaan Rootermannin vilkkaalle kauppa-aukiolle, lähelle Viru-hotellia. Patsaan nimeksi suunnitellaan “Tavalliselle suomalaiselle”, koska Allarin mukaan jokaisella virolaisella on oma suomalainen, jota hän haluaa kiittää. == Lähteet == == Aiheesta muualla == * Luokka:Neuvostoliittolaiset yhdistetyn hiihtäjät Luokka:Virolaiset yhdistetyn hiihtäjät Luokka:Neuvostoliittolaiset olympiamitalistit Luokka:Virolaiset olympiamitalistit Luokka:Vuonna 1965 syntyneet Luokka:Elävät henkilöt
Head First (Uriah Heepin albumi)

Head First on brittiläisen rockyhtye Uriah Heepin viidestoista studioalbumi, joka julkaistiin toukokuussa 1983. Basisti Bob Daisley jätti Uriah Heepin ennen levyn julkaisua ja siirtyi Ozzy Osbournen yhtyeeseen.http://www.uriah- heep.com/newa/heepstory11.php Uriah Heep story - Yhtyeen historiikki sen kotisivuilla Vuosina 1976–1981 yhtyeessä soittanut basisti Trevor Bolder palasi yhtyeeseen. Albumin tuotti Ashley Howe. Peter Goalby toimi kappaleiden pääsäveltäjänä.http://www.uriah-heep.com/newa/heepstory12.php Uriah Heep story - Yhtyeen historiikki sen kotisivuilla Kuten edellinen studioalbumi Abominog, myös Head First sisältää yhtyeen ulkopuolisten henkilöiden säveltämiä kappaleita. Levyn kappaleista kolme ei ole yhtyeen omia sävellyksiä. Kappale ”Roll-Overture” on instrumentaali. Head First oli korkeimmillaan brittilistan sijalla 46, Yhdysvalloissa sijoitus oli 159.http://www.musicmight.com/linkto/artist/{194F13B0-DB5B-4CAA-96A0-CAC4263 Levyn listasijoitukset Isossa-Britanniassa ja Yhdysvalloissa. Kappaleet ”Stay on Top” ja ”Lonely Nights” julkaistiin singleinä. ==Kappaleet== A-puoli # # # # # B-puoli # * # # # # ===Expanded De-Luxe Edition -bonuskappaleet (Sanctuary 2004)=== # * # # # # ==Singlet== ==Kokoonpano== *Peter Goalby - laulu *Mick Box - kitarat *Bob Daisley - bassokitara *Lee Kerslake - rummut *John Sinclair - kosketinsoittimet, syntetisaattori, kitarat, taustalaulu ==Arvostelut== *Allmusic () linkki ==Lähteet== Luokka:Vuoden 1983 albumit Luokka:Uriah Heepin albumit
M/S Louise Russ

M/S Louise Russ () on saksalaisen Ernst Russ -varustamon omistama ro-ro- rahtialus. Alus on rakennettu vuonna 2001 J.J. Sietaksen telakalla Hampurissa, Saksassa. Kuollutta painoa aluksella on 8 000 tonnia. Louise Russ on rekisteröity Gibraltarin lipun alle. Nykyisin Louise Russilla operoi belgialainen Cobelfret reitillä Rotterdam–Purfleet. == Käyttöhistoria == Alus laskettiin vesille Louise Russ -nimisenä. 26. tammikuuta 2001 alus luovutettiin Ernst Russin omistukseen, joka rekisteröi sen Porto Express -nimisenä Gibraltarin lipun alle. 29. tammikuuta alus aloitti liikennöinnin reitillä Southampton–Porto–Tanger. Marraskuussa alus nimettiin jälleen Louise Russiksi ja joulukuussa se aikarahdattiin eli vuokrattiin Belgian puolustusvoimien käyttöön. Maaliskuussa 2002 Louise Russ aikarahdattiin belgialaisen Cobelfretin Rotterdamin ja Purfleetin väliseen liikenteeseen. Heinäkuussa 2004 alus siirtyi Rotterdamin ja Imminghamin välille. Jälleen tammikuussa 2005 reitti vaihtui: Zeebrugge–Göteborg. Heinäkuussa 2005 alus siirtyi Rotterdamin ja Purfleetin välille. == Lähteet == == Aiheesta muualla == *Fakta om Fartyg – M/S Porto Express *Louise Russista Ernst Russin sivuilla Louise Russ
Yleisauktoriteetit (MAP-kirkko)

Yleisauktoriteetit (engl. General authorities) ovat Myöhempien aikojen pyhien Jeesuksen Kristuksen kirkossa korkea-arvoisiin koorumeihin kuuluvia viranhaltijoita, jotka johtavat kokonaiskirkon maailmanlaajuista toimintaa. He eroavat paikallis- ja alueauktoriteeteista, jotka johtavat kirkon alueellisten ja paikallisten yksiköiden toimintaa. MAP-kirkon teologian mukaan Jumala antaa yleisauktoriteeteille sellaista johdatusta ja ilmoitusta, joka on tarpeen heidän virkansa hoitamiseksi. Kirkon yleisauktoriteettien lukumäärä on vaihdellut eri aikoina. Huhtikuussa 2010 heitä oli yhteensä 109. ==Yleisauktoriteettien jakautuminen== Järjestö Jäsenyys Jäsenen arvonimi Virkakauden pituus Ensimmäinen presidenttikunta Myöhempien aikojen pyhien Jeesuksen Kristuksen kirkon presidentti ja hänen neuvonantajansa (yleensä kaksi, mutta useampiakin on ollut) Presidentti Presidentti: Elinikäinen Neuvonantajat: Omaan kuolemaan, kirkon presidentin kuolemaan tai kunnes presidentti vapauttaa heidät virasta Kahdentoista apostolin koorumi 12 apostolia Vanhin Yleensä elinikäinen; voidaan kutsua ensimmäisen presidenttikunnan jäseneksi, jolloin jäsenyys 12 apostolin koorumissa lakkaa; harvinaisissa tapauksissa voidaan myös erottaa virkavirheen tai sopimattoman käytöksen vuoksi Seitsenkymmenten presidenttikunta 7 seitsenkymmentä, yleensä kutsutaan ensimmäisestä tai toisesta seitsenkymmenten koorumista Vanhin Vaihtelee (tavallisesti 5-8 vuotta); kirkon presidentti vapauttaa tehtävistä; vapauttamisen jälkeen siirtyy yleensä seitsenkymmenten ensimmäiseen tai toiseen koorumiin Seitsenkymmenten ensimmäinen koorumi 70 seitsenkymmentä Vanhin Elinikäinen; vapautetaan tavallisesti aktiivipalveluksesta 70 vuoden iässä ja siirretään emeritukseksi Seitsenkymmenten toinen koorumi 70 seitsenkymmentä Vanhin Vaihtelee (tavallisesti 5-7 vuotta); kirkon presidentti vapauttaa tehtävistä Johtava piispakunta 3 piispaa: yksi johtavan piispakunnan presidentti ja kaksi neuvonantajaa Piispa Vaihtelee (tavallisesti 9-12 vuotta); kirkon presidentti vapauttaa tehtävistä; vapauttamisen jälkeen siirtyy yleensä Seitsenkymmenten ensimmäisen koorumin jäseneksi Johtava patriarkka 1 patriarkka Vanhin Elinikäinen; Nykyinen johtava patriarkka vanhin Eldred G. Smith on vapautettu tehtävistään ilman seuraajaa Kahdentoista apostolin koorumin apulaiset Ei ole tällä hetkellä (vaihteli) Ei ole tällä hetkellä (oli vanhin) Kaikki kahdentoista apostolin koorumin apulaiset liitettiin Seitsenkymmenten ensimmäiseen koorumiin vuonna 1976 ja luokka lakkautettiin Luokka:Myöhempien aikojen pyhien Jeesuksen Kristuksen kirkon organisaatio
Equator

Equator on Uriah Heep -yhtyeen huhtikuussa 1985 julkaistu kuudestoista studioalbumi. Levyä edelsi yhtyeen pitkäaikaisen levy-yhtiön Bronze Recordsin vaihtuminen sen jouduttua pahoihin taloudellisiin vaikeuksiin. Uusi maailmanlaajuinen sopimus syntyi CBS Portraitin kanssa.http://www.uriah- heep.com/newa/heepstory12.php Uriah Heep Story - yhtyeen historiikki sen kotisivuilla. Uusi levy-yhtiö ei hoitanut asioita toivotulla tavalla; kitaristi Mick Box on maininnut levymyyntiin vaikuttaneista ongelmista: ”CBS mokasi surkeasti sen (albumin) toimittamisen kauppoihin”http://www.uriah- heep.com/newa/heepstory12.php Mick Boxin kommentti Uriah Heep Storyssa. Heepstory.com.. Levyn myyntiluvut jäivät kahta edeltäjäänsä heikommiksi. Brittilistalla levyn korkein listasijoitus oli 79.http://www.musicmight.com/linkto/artist/{194F13B0-DB5B-4CAA-96A0-CAC4263 Levyn listasijoitus Isossa-Britanniassa Kappaleet ”Rockarama” ja ”Poor Little Rich Girl” julkaistiin singleinä. Yhtyeen jatkuvat kiertueet, runsaat esiintymiset ja tiukat aikataulut aiheuttivat ongelmia etenkin laulaja Peter Goalbyn äänelle. Ääniongelmista kärsineen laulajan ääni romahti kesken Australian-kiertuetta. Ongelmat johtivat Goalbyn eroon yhtyeestä marraskuussa 1985. Hieman myöhemmin myös kosketinsoittaja John Sinclair lähti liittyäkseen Ozzy Osbournen yhtyeeseen. ==Kappaleet== *Kaikkien kappaleiden kirjoittajina Peter Goalby, John Sinclair, Trevor Bolder, Lee Kerslake ja Mick Box, ellei toisin mainita. A-puoli # # # # # B-puoli # * # # # # Vuoden 2010 uusintapainoksen lisäkappaleet # * # # # ==Singlet== ==Kokoonpano== *Mick Box – kitarat *Peter Goalby – laulu *Lee Kerslake – rummut *Trevor Bolder – bassokitara *John Sinclair – kosketinsoittimet, laulu ==Arvostelut== *Allmusic () linkki ==Lähteet== Luokka:Uriah Heepin albumit Luokka:Vuoden 1985 albumit
Kahdentoista apostolin koorumin apulaiset

Kahdentoista apostolin koorumin apulaiset (engl. Assistant to the Quorum of the Twelve Apostles) oli pappeuden kutsumus Myöhempein aikojen pyhien Jeesuksen Kristuksen kirkossa vuodesta 1941 vuoteen 1976. Kuten nimitys paljastaa, kahdentoista apostolin koorumin apulaiset toimivat kahdentoista apostolin koorumin apulaisina heidän suorittaessaan heille kuuluvia papillisia tai hallinnollisia tehtäviä. Kahdentoista apostolin koorumin apulaiset laskettiin mukaan kirkon yleisauktoriteetteihin. Heidät kutsuttiin yleensä johtamaan ja pitämään puheita vaarnakonferensseissa, uudelleenjärjestämään vaarnoja, tarkastamaan kirkon lähetyskenttiä ja avustamaan maailmanlaajuisessa lähetystyössä. Kahdentoista apostolin koorumin apulainen ei ollut erityinen pappeuden muoto, periaatteessa kuka tahansa ylipappi voi tulla kutsutuksi apulaiseksi. Huhtikuussa 1941 Myöhempien aikojen pyhien Jeesuksen Kristuksen kirkon presidentti Heber J. Grant kutsui kahdentoista apostolin koorumille viisi apulaista. Kirkko jatkoi apulaisten kutsumista aina 1970-luvun alkupuoliskolle. 1976 tuolloinen presidentti Spencer W. Kimball ilmoitti, ettei apostoleille enää kutsuttaisi apulaisia ja että 22 miestä, jotka tuolloin palvelivat apulaisina, tultaisiin vihkimään seitsenkymmenen virkaan. Heidät kutsuttiin seitsenkymmenten ensimmäisen koorumin jäseneksi, se oli muodostettu 1975. Kaiken kaikkiaan apostolien apulaisina palveli 38 miestä, joista 13 kutsuttiin myöhemmin apostoleiksi. Presidentti Gordon B. Hinckley oli heistä yksi. Luokka:Myöhempien aikojen pyhien Jeesuksen Kristuksen kirkon organisaatio
Genil

Genil on 358 kilometrin pituinen Guadalquivirin sivujoki Andalusiassa, Espanjassa. Joen valuma-alue on 8 278 neliökilometriä. Sen alkulähde sijaitsee Sierra Nevadan vuorilla, pohjoiseen vuoriston korkeimmasta huipusta Mulhacénista. Suuria kaupunkeja joen varrella ovat Granada ja Écija. Joki on roomalaiselta nimeltään Singilis. Sen nykyinen nimi on peräisin maurilaisesta mukaelmasta joen roomalaisnimestä. == Aiheesta muualla == Luokka:Andalusia Luokka:Espanjan joet Luokka:Guadalquivirin vesistö
Guadalete

thumb|Guadalete-jokea Guadalete on joki eteläisessä Espanjassa. Se saa alkunsa Sierra de Grazaleman vuoristosta ja laskee Cádizinlahdessa Atlantin valtamereen. Joen pituus on noin 157 kilometriä. Aikoinaan se muodosti rajan maurilaisen ja kristityn Espanjan välillä. == Katso myös == * Guadaleten taistelu Luokka:Cádizin maakunta Luokka:Espanjan joet Luokka:Atlanttiin laskevat vesistöt
Guadalhorce

Guadalhorce on joki Málagan maakunnassa, eteläisen Espanjan Andalusiassa. Se on 154 kilometriä pitkä, ja se on pisin Andalusian Välimereen laskevista joista. Sen alkulähde sijaitsee Sierra de Alhamassa, Granadan maakunnassa. Guadalhorce laskee Välimereen aivan Málagan kaupungin eteläpuolella, sen suulta on Málagan vanhaankaupunkiin seitsemän kilometriä. Guadalhorcen laskee suistossa, jossa joki on jakautunut kahteen uomaan, joiden välissä on keinotekoisia laguuneja. Suistoalueelle perustettiin 1989 Desembocadura del Guadalhorcen luonnonpuisto, joka on 67 hehtaarin laajuinen. Se tunnetaan erityisesti muuttolintujen lepopaikkana. == Lähteet == == Aiheesta muualla == Luokka:Espanjan joet Luokka:Málagan maakunta Luokka:Välimereen laskevat vesistöt
Cares

Cares on joki pohjoisessa Espanjassa. Se virtaa Leónin maakunnan ja Asturian itsehallintoalueen lävitse ja yhtyy Deva-jokeen laskien Biskajanlahdessa Atlantin valtamereen. Caresin pituus on noin 54 kilometriä. Se saa alkunsa Cantabrianvuorten Posada de Valdeónista. == Aiheesta muualla == Luokka:Asturia Luokka:Leónin maakunta Luokka:Espanjan joet Luokka:Devan vesistö
Cantabrianvuoret

Cantabrianvuoret () on vuoristo pohjoisessa Espanjassa. Vuoristo kulkee noin 480 kilometrin matkan Pyreneiltä Navarran, Baskimaan, Cantabrian, Kastilia ja Leónin ja Asturian itsehallintoalueiden läpi Galiciaan. Vuoriston korkein huippu on Torre de Cerredo, joka yltää noin 2 648 metrin korkeuteen. == Lähteet == == Aiheesta muualla == Luokka:Espanjan vuoret
Deva (joki)

Deva on joki pohjoisessa Espanjassa. Se virtaa Kantabrian ja Asturian itsehallintoalueiden läpi ja yhtyy Cares-jokeen laskien Atlantin valtamereen Biskajanlahdessa. Joen pituus on 62 kilometriä ja sen valuma-alue on 1 195 neliökilometriä. == Lähteet == Luokka:Asturia Luokka:Espanjan joet Luokka:Kantabria *
Nalón

Nalón on Asturian itsehallintoalueen lävitse virtaava joki Espanjassa. Joen pituus on noin 153 kilometriä ja se laskee Atlantin valtamereen Biskajanlahdessa. Joen valuma-alue on 3 692 neliökilometriä. == Lähteet == == Aiheesta muualla == * Luokka:Asturia Luokka:Espanjan joet *
Narcea

Narcea on Asturian itsehallintoalueen lävitse virtaava joki Espanjassa. Joen pituus on noin 100 kilometriä ja sen alkulähde sijaitsee 1 600 metrin korkeudella. Sen valuma-alue on 1 135 neliökilometriä. Narcea laskee Nalón- jokeen. Luokka:Asturia Luokka:Espanjan joet Luokka:Nalónin vesistö
Sella (joki)

Sella on Asturian itsehallintoalueen läpi virtaava joki Espanjassa. Joen pituus on 42,79 kilometriä ja sen alkulähde sijaitsee 1,1 kilometrin korkeudessa. Sella laskee Biskajanlahteen. Sen varrella sijaitseviin kaupunkeihin lukeutuvat muun muassa Ribadesella ja Cangas de Onis. Joen valuma-alue on 1 195 neliökilometriä. ==Aiheesta muualla== Luokka:Asturia Luokka:Espanjan joet Luokka:Biskajanlahteen laskevat vesistöt
Massimiliano Blardone

Massimiliano Blardone (s. 26. marraskuuta 1979) on uransa lopettanut italialainen alppihiihtäjä, joka oli erikoistunut suurpujotteluun. Blardone sijoittui St. Antonin MM-kilpailuissa 2001 suurpujottelussa viidenneksi. Salt Lake Cityn olympialaisissa 2002 hän oli kahdeksas ja Torinossa 2006 yhdestoista. Val d'Iséren MM-kilpailuissa 2009 hän oli viides, Vancouverin olympialaisissa 2010 yhdestoista ja Schladmingin MM-kilpailuissa 2013 niin ikään yhdestoista. Blardone on voittanut suurpujottelussa seitsemän maailmancupin osakilpailua: 11. tammikuuta 2005 Adelbodenissa, 18. joulukuuta 2005 Alta Badiassa, 2. joulukuuta 2006 Beaver Creekissä, 8. joulukuuta 2007 Bad Kleinkirchheimissa, 20. joulukuuta 2009 Alta Badiassa, 18. joulukuuta 2011 Alta Badiassa ja 26. helmikuuta 2012 Crans-Montanassa. Hän sijoittui suurpujottelun kokonaiscupissa toiseksi kausilla 2005–2006 ja 2006–2007 pistemäärillä 442 ja 380 sekä kolmanneksi kausilla 2003–2004 ja 2011–2012 pistein 266 ja 408. Blardone voitti pujottelun nuorten maailmanmestaruuden vuonna 1999. Hän on voittanut Italian suurpujottelumestaruuden vuonna 2001 ja supersuurpujottelumestaruuden 2006. ==Maailmancupvoitot== Aika Paikka Laji 11\. tammikuuta 2005 Adelboden suurpujottelu 18\. joulukuuta 2005 Alta Badia suurpujottelu 2\. joulukuuta 2006 Beaver Creek suurpujottelu 8\. joulukuuta 2007 Bad Kleinkirchheim suurpujottelu 20\. joulukuuta 2009 Alta Badia suurpujottelu 18\. joulukuuta 2011 Alta Badia suurpujottelu 26\. helmikuuta 2012 Crans-Montana suurpujottelu ==Lähteet== * *Virallinen kotisivu Luokka:Italialaiset alppihiihtäjät Luokka:Vuonna 1979 syntyneet Luokka:Elävät henkilöt
Herbert Katz

Herbert Abraham "Häkä" Katz (10. joulukuuta 1926 Turku – 1. joulukuuta 2007 Göteborg, Ruotsi (Lähde koskee vain s. ja k.aikoja, ei paikkoja)) oli suomalainen jazzkitaristi. Herbert "Häkä" Katz sai ensimmäisen kitaransa koulupoikana 1940-luvun alussa ja opetteli omatoimisesti soittamaan sitä. Katz innostui jazzista, mutta soitti leipätyönään monissa viihdeorkestereissa ja oli mukana levytyksissä. Hänellä oli myös omia orkestereita, erityisesti 1960-luvun kokoonpano on maineikas. Siinä soittivat hänen lisäkseen Teuvo Suojärvi, piano, Heikki Annala, basso, ja Jaakko Furman, rummut. Rauni Pekkala toimi laulusolistina, ja hänen ohellaan toisinaan myös Lasse Mårtenson. Rockin Suomeen tuojien joukossa hän oli yksi ensimmäisiä. Hän soitti Suomen ensimmäisenä rocklevynä pidetyllä levyllä ”Hawaiian Rock”, jonka Onni Gideon levytti 1957. Katzilla oli levy- ja soitinkauppa "Levybaari - Skivbaren" Helsingin Uudenmaankadulla. Hän perusti 1953 yhdessä Scandia-Musiikin Paavo Einiön ja Johan ”Mosse” Vikstedtin kanssa. 1970-luvulla Katz siirtyi töihin ulkomaille ja asui viime vuodet Ruotsissa Göteborgissa. Hänet on haudattu Maunulan uurnalehtoon Helsinkiin. Katz esiintyi Pori Jazzissa 1971 Hacke Björksten – Herbert Katz Sextetissä.Porin Jazz, historia Hän oli mukana myös Rauno Lehtisen studiokokoonpanossa Vostok All Stars, joka levytti muun muassa ”Säkkijärven polkan” (1962) ja ”Letkiksen” (1963).Finnish Music Information Centre Maunu Kurkvaaran elokuvassa Autotytöt on Katzin musiikki. Herbert Katzin käyttämät kitarat: * Fender Jazzmaster * Gretsch Duo Jet * Gibson Les Paul Gold Top. == Lähteet == * Muistokirjoitus. Helsingin Sanomat 15.12.2007, s. C 16. Artikkelin verkkoversio. === Viitteet === Luokka:Suomalaiset jazzkitaristit Luokka:Suomen juutalaiset Luokka:Vuonna 1926 syntyneet Luokka:Vuonna 2007 kuolleet
Balin ilmastokokous

Balin ilmastokokous (United Nations Climate Change Conference 2007) järjestettiin Balin kansainvälisessä konferenssikeskuksessa Nusa Duassa, Balilla Indonesiassa 3. joulukuuta – 14. joulukuuta 2007. Kokoukseen osallistuvat 188Helsingin Sanomat, luettu 16.12.2007 maan edustajat sekä useiden järjestöjen ja median tarkkailijat. Kokouksen tavoitteena oli aloittaa neuvottelut tulevista ilmastonmuutoksen torjuntakeinoista sen jälkeen, kun Kioton ilmastosopimus päättyy vuonna 2012, ja luoda tavoiteaikataulu näille neuvotteluille. Kokouksessa sovittiin suunnitelmasta, joka ohjaa tulevia toimia ilmastonmuutoksen torjumiseksi. Sopuun päästiin yli vuorokausi kokouksen aikarajan umpeutumisen jälkeen, kun Yhdysvallat lakkasi vastustamasta sopimusluonnosta. Balilla ei kuitenkaan sovittu varsinaisista päästörajoista kasvihuonekaasupäästöjen vähentämiseksi. Sovittiin että Kioton sopimuksen jatkosta päätetään viimeistään Kööpenhaminassa vuonna 2009 järjestettävässä ilmastokokouksessa. YK otti tavoitteekseen saada myös Yhdysvallat ja kehitysmaat sitovien päästörajojen piiriin. ==Lähteet== == Aiheesta muualla == Luokka:Bali Luokka:Ilmastopolitiikka Luokka:Yhdistyneet kansakunnat Luokka:2007 Luokka:Ympäristökonferenssit
Jarna Kuiva

Jarna Kuiva on Pirkka-Pekka Peteliuksen luoma ja esittämä sketsihahmo, joka tuli tunnetuksi radion Yömyöhä-ohjelmista. Jarnan tunnettu hokema on ”Se on kyllä hyvä…!”. Petelius kertoo Toopelivisio-kirjassa, että hän kehitti Jarnan eräästä Mutapainin ystävät -viihdesarjan sketsistä, missä eräs hahmo kertoi Jarnasta ja hänen edesottamuksistaan. Sitten siitä hahmosta, joka kertoi Jarnasta, kehittyi myöhemmin itse Jarna Kuiva. Hahmo esiintyi myös television puolella sketsisarjoissa Hei hulinaa ja Hui helinää. == Jarnan luonne == Jarna on ongelmanuori, jonka keskeinen elämäntehtävä on siirtyä paikasta toiseen viritetyn mopon maksiminopeudella. Jarna on yleensä ilkeä kaikkia muita kohtaan, varsinkin Pedro Hietasta, jota hän siaksi ja karvanaamaksi tapasi sanoa. Jarna haukkuu sumeilemattomasti ketä tahansa ja monissa Yömyöhissä hän tapasi heittää jonkun sarjan vieraista ulos studiosta. == Jarnan perhe == Ensimmäisessä Yömyöhässä Jarna sanoo äitinsä nimen olevan Vilma, vaikka myöhemmin se on aina ollut Jaana. Jarnan suku on valtava, ja Jarnalla on yhteensä 35 sisarta, joiden kaikkien nimi alkaa J-kirjaimella ”paitsi se yksi joka alkaa M-kirjaimella”, kuten Jarna itse Yömyöhässä totesi. Jarnalla on kotona myös sirmakkaa soittava sika, jonka nimi on Pedro, ja karvanaamainen kissa. == Jarnan bändi == Jarna soittaa myös yhtyeessä 200 grammaa meetvurstia, jonka hän on perustanut sukunsa kanssa. Jarna soittaa siinä meetvurstin siivuja. == Lähteet == Luokka:Radio-ohjelmat Luokka:Televisiohahmot
Arthur Henderson

Arthur Henderson (13. syyskuuta 1863 Glasgow - 20\. lokakuuta 1935) oli brittipoliitikko, ammattiyhdistysjohtaja ja aseistariisunnan kannattaja. Hän sai Nobelin rauhanpalkinnon vuonna 1934. ==Elämäkerta== Arthur Henderson syntyi Skotlannissa Glasgow'n kaupungissa. Hänen isänsä oli tekstiilityöläinen, joka kuoli poikansa ollessa kymmenvuotias. Isän kuoleman jälkeen Arthur Henderson muutti Englannin koillisosassa sijaitsevaan Newcastle upon Tynen kaupunkiin. Henderson työskenteli veturitehtaalla jo 12-vuotiaana. Kun hän oli päättänyt oppipoika-aikansa 17-vuotiaana, hän muutti Southamptoniin vuodeksi ja tämän jälkeen hän palasi synnyinkaupunkiinsa työskennelläkseen teräsvalimossa. Tällöin hän myös kääntyi metodistiksi vuonna 1879 ja aloitti uransa maallikkosaarnaajana. Henderson kuitenkin joutui työttömäksi vuonna 1884 ja niin hän aloitti itsensä koulutuksen ja saarnaamisen opiskelun. Henderson aloitti myös aktiivin toimintansa ammattiyhdistyksessä ja samoin Englannin työväenpuolueessa, jossa kummassakin hän elämänsä aikana hoiti monia vastuunalaisia tehtäviä. Hänellä oli takanaan myös pitkä ura alahuoneessa ja hän toimi useita kertoja myös ministerinä; sisäministerinä vuonna 1924 ja ulkoministerinä 1929–1931. Ensimmäisen maailmansodan aikana Henderson johti työväenpuoluetta ja kannatti sotaa. Elämänsä loppupuolen Henderson omisti rauhanaatteelle ja yritti voimakkaasti vastustaa kiihtyvää asevarustelua. Hän osallistui keskeisenä henkilänä Geneven aseistariisuntakonferenssiin, ja tämä toiminta johti hänelle vuonna 1934 myönnettyyn Nobelin rauhanpalkintoon. Arthur Henderson kuoli 72-vuotiaana. Hänen kahdesta pojastaan tuli kummastakin menestyviä työväenliikkeen poliitikoita ja pitkäaikaisia parlamentin jäseniä. Hänen toisesta pojastaan William Hendersonista tehtiin perinnöllinen paroni Henderson of Westgate ja kolmannesta pojastaan Athurista tuli elinikäinen paroni Rowley. ==Aiheesta muualla== *Nobel-elämäkerta Luokka:Yhdistyneen kuningaskunnan ulkoministerit Luokka:Yhdistyneen kuningaskunnan työväenpuolueen puheenjohtajat Luokka:Nobelin rauhanpalkinnon saajat Luokka:Vuonna 1863 syntyneet Luokka:Vuonna 1935 kuolleet
Hans Memling

Hans Memling (n. 1430 – 11. elokuuta 1494) oli renessanssin ajan taidemaalari. Hän syntyi Seligenstadtissa lähellä Frankfurtia, mutta loi huomattavimman uransa Bruggen kaupungissa Alankomaissa. Memlingille myönnettiin Bruggen porvarinoikeudet vuonna 1465, ja hän meni kaupungissa myös naimisiin. Memling saavutti taiteilijana menestystä, ja hän pystyi hankkimaan elinaikanaan kohtalaisen omaisuuden. Ennen Bruggeen muuttoaan Memling ilmeisesti asui jonkin aikaa Brysselissä. Memlingin tyylissä on vaikutteita Rogier van der Weydeniltä, jonka johdolla hän mahdollisesti opiskeli Brysselissä. Memling oli aikansa muotokuvamaalauksen mestareita. Monissa hänen teoksissaan on uskonnollisia aiheita, joita hän käsittelee viileän hartaasti. Hänen erityispiirteenään on arvokkaiden koru- ja kangasmateriaalien huolellinen kuvaaminen. Kirjailija Terence Morgan on vuonna 2010 ilmestyneessä fiktiivisessä romaanissaan ”The Master of Bruges” nostanut Hans Memlingin kertomuksensa päähenkilöksi. ==Lähteet== ==Aiheesta muualla== Luokka:Alankomaalaiset taidemaalarit Luokka:Keskiajan taiteilijat
Andy Rooney

Andrew Aitken "Andy" Rooney (14. tammikuuta 1919 Albany, New York – 4. marraskuuta 2011 New York)) oli yhdysvaltalainen radio- ja televisiokäsikirjoittaja ja -juontaja. Hänet tunnetaan parhaiten CBS:n makasiiniohjelmaan 60 Minutes vuodesta 1979 kuuluneesta viikoittaisesta ohjelmastaan A Few Minutes With Andy Rooney. Rooneyn ohjelmia on julkaistu myös kirjoina. Hän on saanut elämäntyöstään Emmy-palkinnon. Rooney opiskeli The Albany Academyssa ja sittemmin Colgaten yliopistossa, kunnes liittyi armeijaan elokuussa 1941. Toisen maailmansodan aikana hän kirjoitti Stars & Stripesiin. Hän aloitti uransa CBS:llä alun perin vuonna 1949, jolloin hän käsikirjoitti Arthur Godfrey's Talent Scoutsia. Hänen ensimmäinen televisio- ohjelmansa on vuodelta 1964. Joitakin Rooneyn televisio-ohjelmia on julkaistu myös kirjoina, muun muassa Common Nonsense (2002) ja Years of Minutes (2003). Hänelle on myönnetty elämäntyöstä Emmy-palkinto. Hän jäi leskeksi 62 vuoden avioliiton jälkeen vaimonsa Margueriten kuoltua vuonna 2004. Hänellä on neljä lasta. == Lähteet == Luokka:Yhdysvaltalaiset juontajat Luokka:Yhdysvaltalaiset televisiokäsikirjoittajat Luokka:Vuonna 1919 syntyneet Luokka:Vuonna 2011 kuolleet Luokka:Emmy-palkinnon voittajat
Vaskikirjat

Vaskikirjat on Erkka Leppäsen vuonna 2007 Tampereella perustama pienkustantamo, jonka erikoisalueena on fantasiakirjallisuus ja muu spekulatiivinen fiktio. Vuosina 2011–2013 kustantamon omisti Pekka Halonen ja se toimi Oulussa. Toukokuussa 2013 Vaskikirjat palasi jälleen Erkka Leppäsen omistukseen. Vaskikirjojen päämääränä oli julkaista erityisesti suomentamattomia fantasiakirjallisuuden klassikoita. Käännöskirjojen lisäksi Vaskikirjat on julkaissut myös teoksia suomalaisilta kirjailijoilta kuten Pekka Halosen Peuraheimo (2008), Anni Nupposen Nainen ja kuningas (2009) ja Putoavan tähden prinsessa (2013), M. G. Soikkelin Kuninkaantekijät (2010) ja Neljän miekan tanssi (2020), Katri Alatalon Mustien ruusujen maa -sarja (2012, 2013 ja 2014), sekä eri tekijöiden Praedor-sarjakuvien maailmaan sijoittuvia romaaneja ja novellikokoelmia. Vaskikirjojen julkaisema Richard Mathesonin Olen legenda voitti Tähtivaeltaja-palkinnon vuonna 2008. Lordi Dunsanyn Haltiamaan kuninkaantytär oli samana vuonna Tähtifantasia-palkintoehdokkaana. Vuonna 2009 Vaskikirjojen julkaisema Ellen Kushnerin Thomas Riiminiekka voitti Tähtifantasia-palkinnon. Myös Robert Silverbergin Kuningas Gilgameš oli ehdokkaana. Vuonna 2010 Michael Moorcockin Katso ihmistä! oli Tähtivaeltaja- ehdokkaana. Vuonna 2016 Ursula K. Le Guinin Haikaran silmä oli Tähtivaeltaja- ehdokkaana. Tähtifantasia-ehdokkaina on ollut myös Francis Marion Crawfordin kauhukokoelma Ajattomat aaveet (2017), Le Guinin Ikuisen hämärän maa (2018), ja T.H. Whiten Muinainen ja tuleva kuningas (2019). == Julkaistut teokset ilmestymisjärjestyksessä == * * * * * * * * * * * * * * * * * * * * * * * * * * * * * * * * * * * * * * * * * * * * * * * * * == Lähteet == == Aiheesta muualla == * Vaskikirjojen kotisivu. * Erkka Leppäsen haastattelu Risingshadow-sivustolla . * Erkka Leppänen: Vaskikirjojen historiikki 2007–2010 kustannusjohtajan näkökulmasta . Illusionisti.net 1.1.2011. * Juri Timonen: Fandomista kustantajaksi – Erkka Leppänen . Illusionisti.net 1.1.2011. Luokka:Suomalaiset kirjankustantamot
Varparanta

Varparanta on kylä tai kyläkunta Kontiolahden pohjoisosassa Pohjois- Karjalassa. Asukkaita on noin 500. Kyläkunnan asutus sijaitsee paljolti Höytiäisen itärannalla ja valtatie 6:n länsipuolella, kymmenkunta kilometriä Kontiolahden kirkonkylästä pohjoiseen. Etelään Joensuuhun on matkaa 30 kilometriä, pohjoisen suuntaan Kolille hieman enemmän. Paikannimi on esiintynut muodossa Warparanda vuonna 1787. Itämurteissa sana varpa tarkoittaa yleisesti ’varpua ja puuvartisia matalia kasveja’ tai ’pensaita, varvikkoa’. Lehdesvarpuja käytettiin muun muassa luutiin sekä korsirehun korvikkeena ja kuivikkeina karsinassa. Varparannalla toimii Kontiolahden pohjoisia kyliä palveleva Varparannan koulu, jossa opiskelee noin 40-50 alakoulun oppilasta lukuvuonna 2023-2024. Koulu valmistui 2004. Kylällä on myös palvelutalo ikäihmisille joka ei ole enää siinä käytössä. Kylässä on työväentalo, jossa toimi kesäkahvila. Alueella on myös pitkään toiminut leirikeskus, jonka kunta yritti myydä vuonna 2014, mutta hanke raukesi. Leirikeskus tunnetaan nyttemmin nimellä Järvitoimintakeskus Höytiäisen Helmi, ja se palvelee myös kylätalona. Kylän vanhin talo on Heikkilän tilan päärakennus, jonka seinään on kaiverrettu vuosiluku 1807.Elsa Sormusen kokoama kylämuistio Kaskimaiden kylästä Varparanta ==Lähteet== Luokka: Kontiolahden kylät
Whittni Wright

Whittni Wright (s. 30. marraskuuta 1987 Augusta, Georgia, Yhdysvallat) on yhdysvaltalainen näyttelijä. Hän syntyi Augustassa, Georgiassa, ja saavutti mainetta lapsirooleillaan 1990-luvun puolessavälissä. == Elokuvia == * Ihan mitä vaan (Jeannie Hobbs; 1994) * Äkkikuolema (Emily McCord; 1995) == Aiheesta muualla == * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
FMC Group

FMC Group oli rakenne- ja talotekniikkaan, teollisuus- ja energiatekniikkaan, ympäristö- ja yhdyskuntatekniikkaan sekä asiantuntijapalveluihin erikoistunut suunnittelu- ja konsultointipalveluja tuottava suomalainen konserni. FMC Group siirtyi vuoden 2012 alussa ruotsalaisen Swecon omistukseen. Konsernilla on 32 toimipistettä parillakymmenellä paikkakunnalla eri puolella Suomea. Kansainvälinen toiminta kattaa tytäryritykset Venäjällä, Latviassa ja Intiassa.FMC Group: Tietoa konsernista "FMC Group" on emoyhtiö Finnmap Consulting Oy:n aputoiminimi.Kaupparekisteri: YTJ-tietopalvelu Konsernin henkilöstömäärä oli vuonna 2008 yli tuhat.FMC Group: Avainluvut (luettu 7.6.2009) FMC-Group oli vuonna 2009 Suomen viidenneksi suurin teknisen suunnittelun yritys 70,2 miljoonan euron kokonaislaskutuksellaan. Taulukko 9: Teknisen suunnittelun suurimpia yrityksiä ja yritysryhmiä vuonna 2009 Suunnittelu- ja konsulttitoimistojen liitto SKOL ry jäsenistön keskuudessa. Lähde: SKOL ry laskutustilasto 2009. Emoyhtiö Finnmap Consulting Oy on Suomen suurin rakennesuunnittelutoimisto.Rakennuslehti: Suurimmat suunnittelu- ja konsulttitoimistot 2007 (luettu 7.6.2009) Joulukuussa 2011 ruotsalainen Sweco ilmoitti ostavansa FMC Groupin. ==Finnmap Consulting Oy== Finnmap Consulting Oy on rakennesuunnittelua ja rakennusalan konsultointipalveluja tuottava insinööritoimisto. Vuonna 2011 yrityksen laskutus oli noin 26,3 miljoonaa euroa. Kolmasosa laskutuksesta tuli teollisuusrakennusten suunnittelusta. Toimisto-, liike- ja julkisten rakennusten suunnittelu tuottivat laskutusta yhteensä noin puolet kokonaismäärästä. Loppuosa laskutuksesta jakaantui siltojen sekä asuinrakennusten suunnitteluun ja erilaisiin kehitysprojekteihin.Finnmap Consulting Oy: Avainluvut Työntekjöitä yrityksessä on noin 360 henkeä. Yhtiön toimitusjohtajana toimii Markku Varis. Finnmap Consulting Oy on osallistunut voimakkaasti rakennusalan tietomallinnuksen kehittämiseen. Yhtiö on osallistunut ProIT-projektiin, ja sillä on useita yhteistyöprojekteja eri ohjelmistokehittäjien kanssa. ==Konsernin muut yhtiöt== ===Tytäryritykset=== * Aaro Kohonen Oy: Espoo, Kouvola, Pietarsaari, Seinäjoki, Vaasa * Contesta Oy : Vantaa, Parainen * IS-Plan Oy: Vantaa * Fennopro-Consulting Oy: Espoo * Rakennuttajatoimisto Demaco Oy: Espoo * Rakennushanke H. Lumivirta Oy: Turku * KPM-Engineering Oy: Tampere, Kuopio, Jyväskylä * Narmaplan Oy: Turku, Rauma * Rakennussuunnittelutoimisto Nylynd Oy: Kuopio * Siltanylund Oy: Kuopio, Oulu, Rovaniemi * SIA Sweco Structures Latvija: Riika, Latvia * Sweco Stroiprojekt LCC: Pietari, Venäjä * Cabix Consulting CJSC JV.: Moskova, Venäjä * Sweco India Pvt. Ltd: Gurgaon, Intia ==Lähteet== * * * * * ===Viitteet=== ==Aiheesta muualla== * Konsernin internet-sivusto * Linkit FMC Groupin konserniyritysten kotisivuille Luokka:Entiset suomalaiset suunnittelu- ja konsultointitoimistot Luokka:Helsinkiläiset yritykset
Zlatko Saračević

Zlatan "Zlatko" Saračević (5. heinäkuuta 1961 Banja Luka – 21. helmikuuta 2021) oli kroatialainen käsipalloilija, joka edusti aktiiviurallaan sekä Jugoslaviaa että Kroatiaa. Saračević oli voittamassa Jugoslavialle olympiapronssia Soulista 1988. Hän pelasi kisoissa kuusi ottelua ja teki yhdeksän maalia. Kahdeksan vuotta myöhemmin Atlantassa Saračević kuului olympiakultaa voittaneeseen Kroatian joukkueeseen. Hän pelasi kaikissa kuudessa ottelussa ja teki yhteensä 16 maalia. Saračević lopetti uransa vuonna 1998. == Lähteet == == Aiheesta muualla == *Profiili Sports Reference LLC. *Profiili databaseolympics.com:issa Luokka:Kroatialaiset käsipalloilijat Luokka:Jugoslavialaiset käsipalloilijat Luokka:Kroatialaiset olympiavoittajat Luokka:Jugoslavialaiset olympiamitalistit Luokka:Vuonna 1961 syntyneet Luokka:Vuonna 2021 kuolleet
Bruce Malmuth

Bruce Malmuth (4. helmikuuta 1934 – 29. kesäkuuta 2005) oli yhdysvaltalainen elokuvaohjaaja ja näyttelijä. Malmuth teki ohjaajandebyyttinsä vuonna 1981, ja suosituimpia teoksista on Steven Seagalin tähdittämä Vaikeasti tapettava (1990). Malmuth kuoli ruokatorvensyöpään Los Angelesissa ollessaan 71 vuoden ikäinen. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1934 syntyneet Luokka:Vuonna 2005 kuolleet
Rantakylä (Kontiolahti)

Rantakylä on kylä Kontiolahden pohjoisosassa, Juuan rajalla. Se sijaitsee nimensä mukaisesti Höytiäisen rannalla. Valtatie 6 kulkee kylän itäpuolella. Rantakylä on Romppalan naapurikylä; kylien raja on häilyvä, ja niillä on paljon yhteistä toimintaa. Kylässä on paljon kesäasutusta. Rantakylän peruskoulun ala-aste lakkautettiin vuonna 2003. Koulutalo oli valmistunut 1958. Ensimmäinen kansakoulu Rantakylässä aloitti 1939.Rantakylän ja Romppalan historiaa ==Lähteet== Luokka: Kontiolahden kylät
Trini López

Trini López (13. toukokuuta 1937 Dallas, Texas – 11. elokuuta 2020 Palm Springs, Kalifornia) oli yhdysvaltalainen muusikko ja elokuvanäyttelijä. Hän esiintyi uransa aikana muun muassa elokuvassa Likainen tusina. == Varhaiselämä == Hän syntyi Teksasin pääkaupungissa Dallasissa 13. toukokuuta vuonna 1937. Hänen isänsä, Trinidad Lopez II työskenteli entuudestaan laulajana, tanssijana, näyttelijänä ja muusikkona. Hänen äitinsä Petra Gonzalez avioitui hänen isänsä kanssa Moroleónissa ennen muuttoa Dallasiin. Lopezilla oli entuudestaan neljä siskoa (joista kaksi oli jo kuollut) ja veli, joka on myös laulaja. == Ura == López julkaisi vuonna 1963 debyyttialbuminsa Trini Lopez Live at PJ's:n, jolle sisältyi hitti ”If I Had a Hammer”. Hän loi Gibson Guitar Corporationille kitaramallit Trini López Standard ja López Deluxe. Näyttelijänä López esiintyi muun muassa Likaisessa tusinassa (1967). == Yksityiselämä == Trini Lopez ei avioitunut eikä hänellä ollut lapsia. Hänen veljenpoikansa Trini Martinez toimi rumpalina yhtyeessä Bedhead. == Kuolema == Trini López kuoli 11. elokuuta vuonna 2020 sairaalassa Palm Springsissä, Kaliforniassa koronavirukseen 83-vuotiaana. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset elokuvanäyttelijät Luokka:Vuonna 1937 syntyneet Luokka:Vuonna 2020 kuolleet
Adolphe Quételet

Lambert Adolphe Jacques Quételet (22. helmikuuta 1796 – 17. helmikuuta 1874) oli belgialainen yleisnero. Hän vaikutti lukuisilla tieteenaloilla ja kehitti muun muassa painoindeksin, joka on säilynyt vähäisin muutoksin omaan aikaamme saakka. Quételet opetti matematiikkaa vuodesta 1815 ja sai tohtorinarvonsa Gentin yliopistolta vuonna 1819. Hän pääsi Royal Academyn jäseneksi vuonna 1820. Hän perusti observatorioon Brysseliin ja oli huomattava sosiologi varsinkin kriminologian tutkimusalalla. Quételet kuoli Brysselissä 77-vuotiaana. Luokka:Belgialaiset tieteilijät Luokka:Vuonna 1796 syntyneet Luokka:Vuonna 1874 kuolleet
Jeff Mills

Jeff Mills (s. 18. kesäkuuta 1963 Detroit, Michigan) on yhdysvaltalainen musiikkituottaja ja kansainvälisesti arvostettu DJ. Hänet tunnetaan erityisesti minimalistisen teknomusiikin uranuurtajana. Hän on kuitenkin myöhemmin kokeillut myös muunlaista musiikillista ja taiteellista ilmaisua, tehden esimerkiksi elokuvamusiikkia ja järjestäen näyttelyitä. Millsillä oli 1980-luvun Detroitissa oma radioshow, jota hän veti lempinimellä The Wizard (suomeksi Velho). Vuosikymmenen vaihteessa hän perusti Underground Resistance -teknokollektiivin "Mad" Mike Banksin kanssa, vetäytyen kuitenkin sen aktiivitoiminnasta melko pian. Vuosina 1991 ja 1995 hän perusti Axis- ja Purpose Maker -levymerkit ja myöhemmin myös Tomorrow-merkin. 2000-luvulla hän on tehnyt muun muassa soundtrackin Fritz Langin dystopia-aiheiseen mykkäelokuvaan Metropolis ja esiintynyt Montpellier’n filharmonisen orkesterin kanssa. Millsin levytyksiä on hänen omien levymerkkiensä lisäksi julkaistu muun muassa eurooppalaisella Tresorilla. == Aiheesta muualla == * Jeff Mills Discogs-sivustolla * Overload Median artikkeli Millsista * Hardware Corporationin tekemä haastattelu * Axis Recordsin viralliset sivut Luokka:Vuonna 1963 syntyneet Luokka:Yhdysvaltalaiset DJ:t Luokka:Yhdysvaltalaiset tekno-artistit Luokka:Elävät henkilöt